
Johdanto
Sosiaali- ja terveydenhuollon valvontasuunnitelma on hyvinvointialueen omavalvontaohjelman alainen asiakirja, jossa kuvataan valvontakaudelle määritellyt valvonnan kohteet ja valvonnan painopisteet. 
Valvontasuunnitelma on vuosittain päivitettävä asiakirja, joka ohjaa toiminnanaikaisen ja jälkikäteisen järjestäjän toteuttaman ohjauksen ja valvonnan toteuttamista. Asiakkaiden ja potilaiden yhdenvertainen kohtelu edellyttää, että palvelulle asetetut kriteerit ja laatuvaatimukset ovat yhdenmukaisia. Myös palveluiden ohjauksen ja valvonnan tulee olla tasalaatuista. 
Valvontasuunnitelma koskee Satakunnan hyvinvointialueen itse tuottamia, hyvinvointialueen ostamia tai muun valvontavelvollisuuden piirissä olevia sosiaali- ja terveydenhuollon palveluja. Hyvinvointialueen toteuttaman ohjauksen ja valvonnan periaatteet sekä vastuut kuvataan omavalvontaohjelmassa. Valvontasuunnitelma on konkreettinen kuvaus valvontakauden valvontatyön toteutuksesta ja suunnitelmaa voidaan tarpeen mukaan päivittää valvontakauden aikana. 
[bookmark: _Toc227739561]Valvontakauden yleiset painopisteet
Hyvinvointialueen säännöllistä valvontaa toteutetaan suunnitelmallisin ohjaus- ja arviointikäynnein, erilaisia palveluyksikköjen tuottamia tilastoja seuraamalla sekä asiakirjavalvonnalla. Jälkikäteistä (reaktiivista) valvontaa toteutetaan tarvittaessa epäkohtailmoitusten tai palautteiden perusteella. 
Valvonta kohdistetaan riskiperusteisesti hoidon/palvelun vaativuuden, palveluketjuun vaikuttavuuden ja asiakaskunnan haavoittuvuuden perustuen sekä sinne, missä hyvinvointialueen valvonnan ja valvontaviranomaisten asiantuntemuksen mukaan palvelujen saatavuudessa, laadussa tai oikea-aikaisuudessa on suurimmat puutteet. Valvontasuunnitelmaa ohjaa myös Valviran valvontaohjelman vuosittaiset painopisteet. Valvontasuunnitelmaa päivitetään tarvittaessa, kun valtakunnallinen valvontaohjelma julkaistaan kevään aikana. 
Koko palvelutuotannossa ohjauksen ja valvonnan painopisteenä jatkuu palveluiden saatavuus osana neljän kuukauden välein toteutettavaa omavalvonnan seurantaa. Painopisteenä jatkuu palveluyksikkökohtaisen omavalvontasuunnitelman laadinta, sen sisältö ja ajantasaisuus. Vuonna 2026 tarkastellaan erityisesti omavalvontasuunnitelman toimeenpanon toteutumista toimintayksiköissä. Alueellisessa valvontatyössä on noussut esille tarve tarkastella riskienhallintaa ja erityisesti palveluyksiköiden ilmoitus- ja oppimismenettelyjä. Valvontalain 29 § mukainen ilmoitusvelvollisuus ja menettelytapojen kehittäminen palvelutuotantoon vaatii myös ohjausta ja toteutumisen valvontaa. 

Valvonnan painopisteet 2026 koko palvelutuotannossa

· Palveluiden saatavuus
· Asiakkaiden/potilaiden itsemääräämisoikeuden toteutuminen
· Asiakaspalautteiden kerääminen palvelun laadun kehittämiseksi
· Palveluyksikkökohtaisen omavalvontasuunnitelman ajantasaisuus, seuranta sekä raportointi
· Omavalvontasuunnitelman toimeenpano toimintayksiköissä
· Riskienhallinta, ilmoitus- ja oppimismenettely, valvontalain 29 § mukaisen epäkohtailmoituksen menettelytavat
· Laiteturvallisuuskäytännöt yksiköissä, joissa on lääkinnällisiä laitteita käytössä

[bookmark: _Toc227739563]Lapsiperheiden palvelut ja lastensuojelu 
Valtakunnallinen valvontaohjelma 2024 määrittelee lapsiperheiden palvelun ja lastensuojelun ydinkysymykseksi lastensuojelun tarkoituksen, mukaan lukien jatkuvuuden toteutumisen palveluiden järjestämisessä ja omavalvonnassa hyvinvointialueilla. Valvontaohjelman mukaan ensimmäisen kahden vuoden aikana painopisteenä on erityisesti omavalvontasuunnitelmien ja omavalvonnan toimeenpanon ohjaus lastensuojelun tarkoituksen toteutumisen kannalta kriittisten prosessien näkökulmasta. 
Lasten, nuorten ja perheiden palveluissa suunnitelmallinen ohjaus ja valvonta kohdentuu korkean riskin palvelutuotantoon eli ympärivuorokautiseen toimintaan. Suunnitelmallisia ohjaus- ja arviointikäyntejä kohdennetaan lastensuojelun laitospalveluihin, joiden valvontakäynnistä on kulunut jo pidempi aika. Tämän lisäksi resurssien mukaan valvontatyötä kohdennetaan valtakunnallisen valvontaohjelman ja alueelliseen tietämykseen perustuen toimintaan, joissa on havaittu aiemmin haasteita. Suunnitelmallisia ohjaus- ja arviointikäyntejä tehdään otantana myös lastensuojelun avohuollon kilpailutuksessa hyväksyttyihin palveluntuottajiin.
Suunnitelmallisia ohjaus- ja arviointikäyntejä on tarkoitus toteuttaa vuoden aikana yhteensä 30. Kevään aikana on tarkoitus valvoa ympärivuorokautisia lastensuojelun laitoshoitoa tarjoavia yksiköitä, joiden viime ohjaus- ja arviointikäynnistä on kulunut pidempi aika sekä avopalveluita tuottavia yksiköitä, joihin suunnitelmallista valvontaa ei ole aiemmin tehty.  Yksiköiden valvonnassa painopistealueet ovat: omavalvontasuunnitelmat, lääkehoitosuunnitelmat, henkilöstö ja lasten oikeuksien toteutuminen. Ympärivuorokautisten yksiköiden valvontakäyntien aikaväliksi tulee näin suunniteltuna noin kaksi vuotta. Suunnitelmallisen ohjauksen ja valvonnan lisäksi valvontatyö perustuu mahdollisiin epäkohtailmoituksiin ja niistä käynnistyvään reaktiiviseen toiminnan tarkastamiseen. Valvonnan painopisteiden painotus voi vaihdella eri valvontatapahtumissa. Painopisteisiin vaikuttavat esimerkiksi aiemmat toiminnasta tehdyt valvontahavainnot sekä yksikköön mahdollisesti kohdentuneet palautteet ja epäkohtailmoitukset.

[bookmark: _Toc227739564]Mielenterveys- ja päihdepalvelut sekä työikäisten sosiaalipalvelut

Vuonna 2026 suunnitelmallista valvontaa mielenterveys- ja päihdepalvelujen asumispalveluissa kohdistetaan ympärivuorokautista palveluasumista tuottaviin yksiköihin (riskiluokka III), ja käynnistetään toinen kierros yhteisöllisen ja tuetun asumisen palveluntuottajien (riskiluokka II) ohjaus- ja arviointikäynneistä. Lisäksi toteutetaan ohjaus- ja arviointikäyntejä toiminnallisen kuntoutuksen sekä psykososiaalisen tuen yksiköihin (riskiluokka II).

Päihdepalvelujen valvontaa jatketaan valtakunnallisen sote-valvontaohjelman vuoden 2025 painopisteen mukaisesti aikuisten päihde- ja riippuvuuspalveluihin. Suunnitelmallisia ohjaus- ja arviointikäyntejä tehdään päihdeklinikoille (riskiluokka II).

Työikäisten sosiaalipalveluissa valvonta kohdistuu aikuissosiaalityön palveluihin (riskiluokka II). Suunnitelmallisia ohjaus- ja arviointikäyntejä toteutetaan eri alueiden sosiaalityön tiimeihin, ja valvontatyössä hyödynnetään muun muassa THL:n keräämiä tietoja täydentävää ja ennaltaehkäisevää toimeentulotukea saaneista henkilöistä.

Kaikkien ohjaus- ja arviointikäyntien läpileikkaavana painopisteenä on omavalvonnan toteutuminen ja asiakasturvallisuus. Suunnitelmallisia ohjaus- ja arviointikäyntejä edeltävästi palveluntuottajille lähetetään henkilöstölle suunnattu forms-kysely toiminnan laatuun ja omavalvontaan liittyen. Suunnitelmallisen valvonnan lisäksi reaktiivista valvontaa tehdään epäkohtailmoitusten ja palautteiden perusteella.

[bookmark: _Toc227739565]Vammaispalvelut
Vuoden 2025 alussa voimaan astuneen vammaispalvelulain tarkoituksena on parantaa vammaisen henkilön yhdenvertaisuutta, osallisuutta ja osallistumista yhteiskunnassa sekä ehkäistä ja poistaa näiden toteutumisen esteitä. Keskeistä on tukea vammaisen henkilön itsenäistä elämää ja itsemääräämisoikeuden toteutumista turvaamalla yksilöllisen tarpeen mukaiset riittävät ja laadultaan hyvät palvelut. 
Sosiaali- ja terveydenhuollon valtakunnallinen valvontaohjelma vuosille 2024-2027 ei vielä anna valvonnan suuntaviivoja vammaispalveluille vuodelle 2026, mutta vammaispalveluiden keskeiset tavoitteet vuodelle 2026 kytkeytyvät 1. tammikuuta 2025 voimaan astuneen uuden vammaispalvelulain toimeenpanoon ja sen soveltamisalan tarkentamiseen. Vuoden 2026 alusta lähtien vammaispalvelulakiin on tehty tarkennuksia (avun tarve eri elämänvaiheissa, oikeuksien turvaaminen) joilla varmistetaan palveluiden kohdentuminen erityislain tarkoituksen mukaisesti. 
Palvelujen toteutuminen suunnitelman mukaisesti: Valvontakäynneillä seurataan, että myönnetyt palvelut ja tukitoimet vastaavat sisällöltään ja laadultaan sitä, mitä asiakassuunnitelmaan on kirjattu ja että asiakassuunnitelmien ja toteuttamissuunnitelmien vaikuttavuutta ja ajantasaisuutta arvioidaan palveluyksikössä säännöllisesti. 
Lupa- ja valvontavirasto ilmoitti 6.3.2026, että se valvoo kuluvana vuonna itsemääräämisoikeuden toteutumista sekä rajoitustoimenpiteiden käyttöä ympärivuorokautisissa asumispalveluissa. Suunnitelmallisilla ohjaus- ja arviointikäynneillä näiden valvontojen lisäksi valvotaan päiväaikastoimintojen lääkehoitoa.
Valvontatyötä kohdennetaan valtakunnallisen valvontaohjelman ja alueelliseen tietämykseen perustuen toimintaan, joissa on havaittu aikaisemmin haasteita. 
Vuonna 2026 suunnitelmalliset ohjaus- ja valvontakohteet:
· ympärivuorokautinen palveluasuminen
· tuettu asuminen 
· yhteisöllinen asuminen
· lasten ja nuorten lyhytaikainen hoito
· päiväaikainen toiminta
· henkilökohtainen apu.

Vuonna 2025 ikääntyneiden palveluihin toteutettiin 56 valvontatapahtumaa, joista suunnitelmallisia ohjaus- ja arviointikäyntejä oli 42. Tavoitteet ylitettiin.  6 valvontatapahtumaa kohdistui kotihoidon omiin tiimeihin (tiimejä 27) ja 4 tapahtumaa yksityiseen ikääntyneille kohdistuvaan säännölliseen kotihoitoon (tuottajia 42). Ympärivuorokautiseen palveluasumiseen kohdistui 20 käyntiä, joista omaan tuotantoon 8, yksityiseen 12, hyvinvointialueen yksiköiden määrän ollessa 25 ja yksityisten palveluntuottajien 65. Yhteisölliseen asumisen yhteensä kahdeksaan yksikköön toteutettiin 7 valvontatapahtumaa sekä kotona-asumista tukeviin Arvi-yksiköihin 5, yksiköiden kokonaismäärän ollessa 9. Lisäksi toteutettiin yksittäisiä prosessiin liittyviä tapahtumia. 
Ikäpalveluiden valvonnassa pyritään tehostamaan valvonnan sujuvuutta sekä resurssien käyttöä. Kotihoidon hyvinvointialueen palvelutuotannon tiimeissä esihenkilörakenne on muuttunut siten, että jokaisella esihenkilöllä on kaksi tai useampi tiimi vastuullaan. Siten kotihoidon osalta pyritään valvontatapahtumat kohdistamaan siten, että jokaiseen tiimiin ei suunnitella erillistä valvontatapahtumaa, vaan yksittäinen (suunnitelmallinen) valvontatapahtuma kattaa kaikki kyseisen esihenkilön vastuulla olevat tiimit, poissulkien yhteisöllinen asuminen. Näin vähennetään myös esihenkilöön kohdistuvaa kuormitusta.  
Ympärivuorokautisessa palvelussa on toteutunut vastaava esihenkilömuutos, mutta korkean riskin palveluissa ei vastaavaa yhdistämistä tulla ainakaan toistaiseksi kokeilemaan, sillä asumispalveluissa yksikön fyysinen rakenne ja erot asiakasmäärissä vaikuttavat merkittävästi palvelujen toteuttamiseen. 
Suunnitelmallisen valvonnan listauksesta on poistettu tilapäistä kotihoitoa tuottavat yksityiset tuottajat, sillä suurin osa heistä on myös säännöllisen kotihoidon tuottajapoolissa, joko osto- ja/tai palvelusetelituottajina, joka säännöllisen valvonnan listaukseen sisältyy. 
 
Kirjoitushetkellä suunnitelmallisia valvontakohteita ikäpalveluissa on yhteensä 145. 
Vuonna 2026 suunnitelmalliset ohjaus- ja valvontakohteet 
· Ympärivuorokautinen palveluasuminen 
· Yhteisöllinen asuminen 
· Kotiin annettavat palvelut 
· Kotona asumista tukevat palvelut 

Valvonnan painopistealueet 
· Tuottaja on laatinut ja päivittänyt lain ja sopimuksien edellyttämät asiakirjat. 
· RAI-arviointien hyödyntäminen. 
· Asiakkaiden palveluntarpeen arviointi ja sen vaikutus hoitajamitoitukseen. 
· Palveluiden saavutettavuus 
· Omatyöntekijöiden nimeäminen ja tehtävät. 
 
Valvontavuosi alkaa korkeamman riskiluokan kohteilla, joissa ei ole vielä ehditty toteuttaa valvontaa hyvinvointialueen toiminta-aikana. Valvonnan riskipisteytystä on muokattu siten, että palvelumuotojen valvontatiheyttä on harvennettu resurssimuutosten takia. Valvottaviksi nostetaan tulevalla kaudella vain niitä tuottajia, joilla on asiakkaita. Muiden osalta palvelutuotanto seuraa tilannetta hyväksyntäprosessin kautta sekä seuraamalla sääntökirjan mukaisten asiakirjojen toimituksia ja asianmukaisuutta sääntökirjassa edellytetyllä tavalla. Ikääntyneiden palveluiden valvontakoordinaattori sekä palvelutuotannon ostopalvelukoordinaattori, päälliköt ja johtajat tekevät edelleen yhteistyötä, jos palvelutuotannossa havaitaan poikkeamia.  
Palvelujen valvonnassa kiinnitetään huomiota yhteisten valvonnan painopisteiden yleisimpiin poikkeamiin, joita todettiin vuoden 2025 valvonnoissa. Näitä olivat mm. omavalvontasuunnitelmien raportointiin liittyvät poikkeamat, asiakkaiden toteuttamissuunnitelmien hyödyntäminen arjessa sekä toimitiloihin ja välineisiin liittyvät poikkeamat. 
Tavoitteita täydentävät kansallisen valvontaohjelman ikääntyneiden osuuden painopistealueet, joiden julkaisemista vielä odotetaan vuodelle 2026. 
Yhteisöllinen asuminen on ollut sosiaalihuoltolain mukaista palvelua vuoden 2023 alusta lukien ja uuteen palvelumuotoon on liittynyt paljon ohjauksen tarvetta. Yhteisöllisen asumisen osalta yksiköt on kierretty vuoden 2025 aikana ja valvonta kohdistuu näissä todettujen kehittämistarpeiden seurantaan ja ohjaukseen.  
Reaktiivista valvontaa kohdennetaan niihin toimintayksiköihin, joiden toiminnasta tehdään epäkohtailmoituksia, muistutuksia, kanteluita tai valvontayksikkö saa muuten tietoonsa seikkoja, jotka antavat varteenotettavan syyn tarkastaa toimintayksikön toimintaa sekä valvontaviranomaisen pyynnöstä. 
Valvontatyö toteutetaan ensisijaisesti lähitapaamisina valvottavassa toimintayksikössä, joka mahdollistaa toiminnan konkreettisen seuraamisen, henkilökunnan haastattelun ja toimintaympäristöön tutustumisen. Lähivalvontaa ja ohjausta täydentävät etävalvonta Teams-kokousten muodossa, asiakirjavalvonta sekä sähköposti- ja puhelinkeskustelut.

Perusterveydenhuollossa suunnitelmallista valvontatyötä jatketaan riskiluokituksen mukaisesti yksiköihin, joissa suunnitelmallista ohjausta- ja valvontaa ei ole vielä tehty hyvinvointialueen aikana. Yleislääketieteen osastoilla aloitetaan toinen valvontakierros. 
Vuonna 2026 suunnitelmalliset ohjaus- ja valvontakohteet:
· perhekeskusten psykologipalvelut sekä terapia- ja kuntoutuspalvelut (riskiluokka II)
· suun terveydenhuollon hammashoitolat (riskiluokka II)
· sote-keskusten ja -pisteiden vastaanotot (riskiluokka II)
· Yleislääketieteen osastot (riskiluokka III)

Erikoissairaanhoidossa suunnitelmallinen ohjaus ja valvonta kohdentuu riskiperusteisesti korkean riskin palvelutuotantoon eli ympärivuorokautiseen toimintaan, ensihoito- ja päivystystoimintaan. Tämän lisäksi resurssien mukaan valvontatyötä kohdennetaan valtakunnallisen valvontaohjelman ja alueelliseen tietämykseen perustuen toimintaan, joissa on havaittu aikaisemmin haasteita. 
Vuonna 2026 suunnitelmalliset ohjaus- ja valvontakohteet:
· ympärivuorokautiset osastot, joissa ei ole vielä hyvinvointialueen aikana toteutettu suunnitelmallista valvontaa tai edellisestä valvonnasta on aikaa kolme vuotta
· palliatiivinen toimintakokonaisuus (jatkoa vielä vuodelta 2025)
· psykiatrian osastohoito.
Suunnitelmallisen ohjauksen ja valvonnan lisäksi valvontatyö perustuu mahdollisiin epäkohtailmoituksiin ja niistä käynnistyvään reaktiiviseen toiminnan tarkastamiseen. 
Valvonnan painopisteiden painotus voi vaihdella eri valvontatapahtumissa. Painopisteisiin vaikuttavat esimerkiksi aiemmat toiminnasta tehdyt valvontahavainnot sekä yksikköön mahdollisesti kohdentuneet palautteet ja epäkohtailmoitukset. Suunnitelmalliset valvontatapahtumat toteutetaan lähitapaamisina toimintayksiköissä. 

